Garra Dembélé
Gara Dembelė (Garra Dembélé; g. 1986 m. vasario 21 d.) – Malio futbolininkas, rungtyniaujantis puolėjo pozicijoje. Vokietijos klubo „SC Freiburg“ žaidėjas. Gimė Prancūzijoje, Malio imigrantų šeimoje. Treniravosi „AJ Auxerre“ klubo jaunimo komandoje, vėliau debiutavo dublerių komandoje. Gara Dembelė toliau rungtyniavo Danijoje, Graikijoje, Bulgarijoje. Ypač rezultatyviai rungtyniavo „Levski Sofia“ klube. 2011 m. už 2,5 mln. eurų perėjo į „SC Freiburg“. Gara Dembelė atstovavo Prancūzijos U-18 ir U-19 rinktines, bet 2011 m. debiutavo Malio rinktinėje draugiškose varžybose prieš Dramblio Kaulo Krantą.